Smittsom øyebetennelse infeksiøs keratokonjunktivitt er relativt vanlig hos norsk sau. Siden årsaksforhold i stor grad er ukjent, ble denne studien gjennomført for å bestemme involverte mikroorganismer. Praktiserende veterinærer fra hele landet svabret konjunktiva fra både syk n=43 og frisk n=42 sau i 15 besetninger med utbrudd av øyebetennelse, og dessuten fra frisk sau n=50 i 17 besetninger uten konjunktivittsymptomer. Alle prøver ble dyrket for bakterier og mykoplasmer. Listeria monocytogenes ble isolert fra 3 kasus 1% i én besetning. Staphylococcus aureus 5%, Corynebacterium spp. 2% og Escherichia coli 4% ble kun isolert i besetninger med keratokonjuntivitt, men både fra syke og friske dyr. Moraxella Branhamella ovis ble isolert fra 28% av prøvetatte dyr i angrepne besetninger og fra 10% av prøvetatte dyr i friske besetninger. Tilsvarende tall for Moraxella spp. var 9%-12%, for Pseudomonas spp. 7%-8%, for Staphylococcus spp. 22%-22%, for Bacillus spp. 12%-14%, for Micrococcus spp. 6%-2% og for Streptococcus-Enterococcus spp. 2%-2%. Mycoplasma conjunctivae ble isolert fra 16 dyr med keratokonjunktivitt 16% og fra 3 dyr uten kliniske tegn 7% i besetninger med keratokonjunktivitt. I besetninger uten kliniske tegn for keratokonjunktivitt, ble M. conjucnctivae isolert fra 4 dyr 8%. Etter hva vi kjenner til, er dette første gang Mycoplasma conjunctivae ble isolert i Norge. Andre predisponerende smittestoffer som ble påvist var Moraxella Branhamella ovis og Listeria monocytogenes. Etiologisk betydning av ulike mikroorganismer for smittsom øyebetennelse synes å variere; noen er trulig kun tilstede som sekundærinfeksjon. Andre mulige årsaker til smittsom øyebetennelse, som for eksempel Chlamydia psittaci, gjenstår å undersøke.